sagorsarker/bangla-wikipedia huggingface dataset:
ইরা সিঙ্ঘল

ইরা সিঙ্ঘল - ২০১৫ ব্যাচের AGMUT (অরুণাচল প্রদেশ, গোয়া, মিজোরাম, ইউনিয়ন টেরিটরিস) ক্যাডার, ভারতীয় প্রশাসনিক সেবা অফিসার। ২০১৪ সালে ইউ. পি. এস. সি. সিভিল সার্ভিস পরীক্ষায় ইরা সর্বাধিক নম্বর প্রাপ্ত ব্যক্তি। সিঙ্ঘল সিভিল সার্ভিস পরীক্ষায় চতুর্থ প্রচেষ্টায় শীর্ষস্থান লাভ করেন। তিনি প্রথম শারীরিকভাবে প্রতিবন্ধী নারী যিনি সিভিল সার্ভিস পরীক্ষার সাধারণ বিভাগেে শীর্ষস্থান লাভ করেন।
ইরা সিঙ্ঘল জন্মগ্রহণ করেন মীরাটে । তাঁঁর পিতা ও মাতা রাজেন্দ্র সিঙ্ঘল এবং অনিতা সিঙ্ঘল। তাঁঁর বাবা পেশায় একজন ইঞ্জিনিয়ার এবং মা বীমা উপদেষ্টা। তিনি মীরাটের সোফিয়া বালিকা বিদ্যালয়ের এবং দিল্লির লরেটো কনভেন্ট স্কুলে, শীর্ষ স্থানীয়া ছিলেন। ইরা স্কলায়োসিস নামক একটি মেরুদণ্ড-সম্পর্কিত ব্যাধিতে ভুগছেন, যাতে তার বাহু আন্দোলন বিঘ্নিত হতে থাকে। তিনি আর্মি পাবলিক স্কুল , ধৌলাকুয়ান থেকে বিদ্যালয়ের পাঠ শেষ করে নেতাজি সুভাষ ইনস্টিটিউট অফ টেকনোলজি থেকে কম্পিউটার ইঞ্জিনিয়ারিং পড়েন এবং ফ্যাকাল্টি অফ ম্যানেজমেন্ট স্টাডিজ, দিল্লি থেকে মার্কেটিং ও ফিন্যান্সে দ্বৈত এমবিএ প্রাপ্ত করেন।
২০১০ সালে সিভিল সার্ভিস পরীক্ষায় পাশ করেও, কর্তৃপক্ষ স্কলায়োসিস বা মেরুদণ্ডেের বক্রতা জনিত অসুখের কারণে হাতের দ্বারা টানা,ঠেলা ও টেনে তোলার অক্ষমতার জন্য তাকে প্রাপ্য পদ দিতে অস্বীকার করেন। ২০১২ সালে, তিনি কেন্দ্রীয় প্রশাসনিক ট্রাইব্যুনালেের (ক্যাট) বিরুদ্ধে একটি মামলা দায়ের করেন। মামলাটিতে চার বছর পর জেতেন এবং ইন্ডিয়ান রেভিনিউ সার্ভিসে (সি ও ইসি) সহকারী কমিশনারের পদ প্রাপ্ত হন। সিঙ্ঘল সিভিল সার্ভিস পরীক্ষা ২০১০, ২০১১, ২০১৩ এবং ২০১৪ সালে দেন, প্রথম তিনটি প্রচেষ্টায় তিনি ইন্ডিয়ান রেভিনিউ সার্ভিসে চাকরি পান, কিন্তু ২০১৪ সালে তিনি ভারতীয় প্রশাসনিক সেবায় চাকরি পান।
বিশ্ব মুসলিমাহ

বিশ্ব মুসলিমাহ, মিস ওয়ার্ল্ড মুসলিমাহ নামেও পরিচিত, একটি বার্ষিক আন্তর্জাতিক সৌন্দর্য প্রতিযোগিতা এবং তরুণ মুসলিম নারী পুরস্কৃত করার ইভেন্ট যারা  জন্য যারা বিচার করার জন্য দেখানো হয়েছে, একনিষ্ঠতা, মর্যাদা, ইসলামীক মূল্যবোধের এবং সমষ্টিগত উন্নয়নের প্রতি সচেতনতা বিচার করা হয়। ইভেন্টটি ওয়ার্ল্ড মুসলিমাহ ফাউন্ডেশন (WMF) এর নিয়ন্ত্রণে একটি আন্তর্জাতিক দাতব্য ইভেন্ট হিসাবে পরচালিত হয়। এর উদ্দেশ্য খাদ্য সংকট, যুদ্ধ, সংঘর্ষ ও প্রাকৃতিক দুর্যোগে ক্ষতিগ্রস্ত মুসলিম নারীদের সহায়তা করা। বিশ্ব মুসলিমাহ ২০১১ সালের ১লা অগাস্ট  প্রথমবারের মতো অনলাইনে অনুষ্ঠিত হয় এবং একই বছরের ১৩ই সেপ্টেম্বর গ্র্যান্ড ফাইনাল অনুষ্ঠিত হয়।
প্রতিযোগিতার মানদণ্ড মিস ওয়ার্ল্ড প্রতিযোগিতার স্বাভাবিক মানদণ্ড থেকে কিছুটা ভিন্ন। প্রতিযোগীকে ধর্মীয় ভক্তি ও অনুশাসন প্রদর্শন এবং মুসলিম জীবনধারার প্রতি আত্মিকতার মাধ্যমে ইতিবাচক আদর্শ পথিকৃৎ হয়ে উঠার প্রয়োজন পড়ে।
প্রতিযোগিতাটিতে সৌন্দর্য বাচন ভঙ্গি, বুদ্ধিমত্তা ও জীবনাচরণে ধর্মের প্রভাব ইত্যাদি বিবেচিত হয়। এমনকি প্রতিযোগীর তাহাজ্জুতের নামাজও বিবেচিত হয়।
২০১১ সালে প্রথমবারের মতো প্রতিযোগিতাটি অনুষ্ঠিত হয় এবং তখন এটি শুধুমাত্র ইন্দোনেশিয়ানদের জন্যে উন্মুক্ত ছিল। কিন্তু পরে এটা আন্তর্জাতিকভাবে উন্মুক্ত করে দেওয়া হয়।মুসলিম নির্বাচন পরিষদের সামনে প্রবেশের আগে বিশ্বের ২০ জন চূড়ান্ত প্রতিযোগীকে ইন্দোনেশিয়ার  জাকার্তা আসতে হয়। জাকার্তায় একটি কর্মশালায় অংশগ্রহণ করে যা মূলত দুইটি পৃথক বিষয়/ভাবধারায় বিভক্ত।
কর্মশালায় অবস্থানরত সময়ে চূড়ান্ত প্রতিযোগীদের, কুরআন পাঠ করণ সহ বাধ্যতামূলক প্রার্থনা এবং ইসলামের উপর আরও জ্ঞান অর্জন চর্চা দৈনন্দিন কার্যক্রম হিসাবে থাকে। কিছু ক্ষেত্রে ইভেন্টের বাইরে আরও বেশিও থাকে, যেহেতু চূড়ান্ত প্রতিযোগীরা আদর্শ মুসলিমাহ এর দৃষ্টান্তমূলক মডেল হিসাবে পরিচিতি পায়।
এই প্রতিযোগিতাটি ২০১১ সাল হতে মুসলিম নারী সংগঠন ওয়ার্ল্ড মুসলিমাহ ফাউন্ডেশন (WMF) দ্বারা সংগঠিত হয়।
প্রতিযোগিতায় নিম্নলিখিত বিভাগসমূহে বিজয়ী ঘোষণা করা হয়ঃ
বিষ্ণু রামকৃষ্ণ কারকারে

বিষ্ণু রামকৃষ্ণ কারকারে( জন্ম : ১৯১০ - মৃত্যু : ১৯৭৪) হিন্দু সাধারণ পরিষদের একটি নিবেদিত কর্মী। এই ব্যক্তিকে মহাত্মা গান্ধী-হত্যা মামলায় যাবজ্জীবন কারাদণ্ড প্রদান করা হয়। তাকে ২০ জানুয়ারি ১৯৪৮ এ হত্যার চেষ্টা হয়।
আদালতে যখন গান্ধি হত্যাকাণ্ডের মামলা চলছিল তখন মদনলাল পাওয়া স্বীকার করেন যে, যেসব লোক এই ষড়যন্ত্রের মধ্যে অন্তর্ভুক্ত ছিল, পূর্বের কৌশল অনুযায়ী তাকে কেবল বোমা মেরে জনসভায় আতঙ্ক সৃষ্টি করার কাজ দেওয়া হয়েছিল। শেষ কাজ অন্য লোকের দায়িত্বে ছিল। যখন তাকে ছোটুরাম যাওয়ার  থেকে বাঁধা প্রদান করেছিলেন তিনি যেভাবেই সম্ভব হোক না কেন তিনি তার কাজ করে ফেলেছিলেন। সেইদিনের কৌশন যদিও অসফল হয়েছিল কিন্তু এই ঘটনার তথ্য সরকার তো পেয়েই গিয়েছিলেন যে, গান্ধির হত্যা যে কেউ যে কোনে সময় করে ফেলতে পারে। তাহলে তার সুরক্ষার চিন্তা করা উচিত ছিল?
পুরুষত্ব

পুরুষত্ব বা নরত্ব (ছেলেস্বভাব, পুরুষালি ভাব অথবা পৌরুষ নামেও পরিচিত) হল কতগুলো বৈশিষ্ট্য, চরিত্র ও প্রবণতার সমষ্টি যা ছেলে বা পুরুষের মধ্যে প্রকাশিত হয়। পুরুষত্ব সামাজিকভাবে প্রস্ফুটিত হয়, কিন্তু সামাজিক ও জীববৈজ্ঞানিক প্রভাবক দ্বারা গঠিত হয়, যদিও এটি জীববিজ্ঞানগত পুরুষ লিঙ্গ হতে আলাদা। নারী ও পুরুষ উভয়ের মধ্যেই পুরুষালি লক্ষণ ও আচরণ দেখা যেতে পারে। যাদের মধ্যে পুরুষালি ও মেয়েলি উভয় চরিত্রের প্রভাব দেখা যায় তাদের উভয়লিঙ্গী বলা হয়। নারীবাদী দার্শনিকগণ মনে করেন লিঙ্গের অস্পষ্টতা লৈঙ্গিক পার্থক্যকে জটিল করে তুলতে পারে। 
সাহস, স্বাধীনচেতা হওয়া, দৃঢ়তা প্রভৃতি পুরুষত্বের গুণ। এসকল গুণ স্থান ও পরিবেশভেদে ভিন্ন হতে পারে এবং সামাজিক ও সাংস্কৃতিক বিষয় দ্বারা প্রভাবিত হয়ে থাকে। পুরুষত্ব ও ক্ষমতাকে বেশ গুরুত্ব দিয়ে, দায় ও পরিণতি উপেক্ষা করা হলে তাকে ম্যাকিস্মো ( machismo) বলা হয়। 
Bibliographic
Other
তালোড়া ইউনিয়ন

তালোড়া ইউনিয়ন বাংলাদেশের রাজশাহী বিভাগের বগুড়া জেলার দুপচাঁচিয়া উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫০.১০.৩৩.৬৭।
প্রাচীনকাল হতে তালগাছের পরিমাণ বেশি থাকায় এই নামকরণ করা হয়।
দুপচাঁচিয়া উপজেলা সদর হতে ৬ কি.মি. দক্ষিণ দিকে অবস্থিত এ ইউনিয়নের মোট আয়তন ৫৬৬৫ একর বা ২২.৯২ বর্গকিলোমিটার।
তালোড়া ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। ইউনিয়নের গ্রামসমূহ হলো গাংবেলঘড়িয়া, গাড়ীবেলঘড়িয়া, মেঘা, দোগাছি, পরানপুর, পোরাঘাটা, কইল, খানপুর ও দেবখন্ড।
২০১১ সালের আদমশুমারি অনুযায়ী তালোড়া ইউনিয়নের মোট জনসংখ্যা ছিল ২৭৭২৪ জন, যার মধ্যে পুরুষ হল ১৩৫৮২ জন এবং নারী হল ১৪১৪২ জন।
তালোড়া ইউনিয়নের অর্থনীতি মূলত কৃষি নির্ভর। কৃষি ভিত্তিক কিছু মাঝারি শিল্প গড়ে উঠেছে তালোড়াতে যেমন পাল্প ফাক্টরি, অটো রাইস মিলস,সিলভার ফাক্টরি।
জিয়ানগর ইউনিয়ন

জিয়ানগর ইউনিয়ন বাংলাদেশের রাজশাহী বিভাগের বগুড়া জেলার দুপচাঁচিয়া উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫০.১০.৩৩.৮১।
আনুমানিক ১০৫০ সালের দিকে এখানে ছোট একটা বসতি গড়ে ওঠে, তারপরে পালা বদল হতে হতে ১৭৮০ শতকের দিকে যাতায়াত সেবার জন্য রাস্তা কাটা হয় দুপচাচিঁয়া-আক্কেলপুর পর্যন্ত, স্থানীয় জমিদাররা খাজনা আদায়ের জন্য এখানে একটা দেওঘর স্থাপন করেন,
ইংরেজদের অবসানের পর মোটামুটিভাবে পাকিস্তান আমলে এখান থেকেই ৩৩ টি গ্রামের রিলিফ বিতরণ খাজনা আদায় করা হত।
নামকরণঃ জনশ্রুতি মতে শহিদ পীর জিয়াউদ্দিন আহসানের মাজার বাজার সংলগ্ন মিঞাপাড়া গ্রামে অবস্থিত আর তাহার নাম অনুসারে বাজারের নামকরণ করা হয় জিয়ানগর বাজার।
দুপচাঁচিয়া উপজেলা সদর হতে পশ্চিম দিকে অবস্থিত এ ইউনিয়নের মোট আয়তন ৫৪৬৩ একর বা ২২.১১ বর্গকিলোমিটার।
জিয়ানগর ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
২০১১ সালের আদমশুমারি অনুযায়ী জিয়ানগর ইউনিয়নের মোট জনসংখ্যা ছিল ২০৫১৮ জন, যার মধ্যে পুরুষ হল ১০০০৮ জন এবং নারী হল ১০৫১০ জন।
জিয়ানগর ইউনিয়নের গড় সাক্ষরতা হার ৪৭.১%। তার মধ্যে নারী শিক্ষার হার ৪৩.০% এবং পুরুষ শিক্ষার হার ৫১.৪%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
জিয়ানগর ইউনিয়নের অর্থনীতি মূলত কৃষি নির্ভর।
এছারও বাজারকে ঘিরে গড়ে ওঠেছে ব্যবসা বাণিজ্য, কৃষিপ্রধান এলাকা হিসাবে ব্যবসা গুলো সাধারনত কৃষি কেন্দ্রিক,
ধানের আরদ, কীটনাশক, সার, আলু, নেট বাণিজ্য এখান কার প্রধান, 
এখানে প্রয়োজনের তুলনায় প্রায় ৭-৮ গুণ ধান এবং ৪০-৭০ গুণ আলু উৎপাদিত হয়!
জেলার শেষপ্রন্তে অবস্থান হবার কারণে, জেলা শহরে যাওয়ার জন্য ৩২ কি.মি পথ পারি দিতে হয় এই এলাকার মানুষদের, কিন্তু খুব একটা ভোগান্তির শিকার হতে হয়না, কারণ আক্কেলপুর - দুপচাচিঁয়া - বগুড়া রুটে প্রতি ১৫ মিনিটে একটি করে বাস আসা জাওয়া করে,
তাছারাও উপজেলা শহরে যাতায়াতের জন্য CNG চালিত রিক্সা সেবা দিয়ে থাকে।
রাজধানী তে যাতায়াতের জন্য শাহ-ফতে -আলী,বাস সকাল ১০ এবং রাত ১০ টার সময় জিয়ানগরে ১০ মিনিট টপিক দেয়।
চামরুল ইউনিয়ন

চামরুল ইউনিয়ন বাংলাদেশের রাজশাহী বিভাগের বগুড়া জেলার দুপচাঁচিয়া উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫০.১০.৩৩.১৩।
চামরুল ইউনিয়ন ১৮৫৬ সালে প্রতিষ্ঠত।
দুপচাঁচিয়া উপজেলা সদর হতে উত্তর দিকে অবস্থিত এ ইউনিয়নের মোট আয়তন ৭৯৪৮ একর বা ৩২.১৪ বর্গকিলোমিটার।
চামরুল ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল — আটগ্রাম,মাটাই,চামরুল,মোস্তাফাপুর,কোলগ্রাম,সাজাপুর,বেরুঞ্জ,কাথহালি।
২০১১ সালের আদমশুমারি অনুযায়ী চামরুল ইউনিয়নের মোট জনসংখ্যা ছিল ২৮০১৭ জন, যার মধ্যে পুরুষ হল ১৩৭৯৭ জন এবং নারী হল ১৪২২০ জন।
চামরুল ইউনিয়নের গড় সাক্ষরতা হার ৭২.৬%। তার মধ্যে নারী শিক্ষার হার ৭১.৪% এবং পুরুষ শিক্ষার হার ৭৩.২%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ আছির উদ্দিন কলেজ,প্রোটাট্টি বালিকা বিদ্যালয়,আছির উদ্দিন চিশতি মোমোরিয়াল স্কুল, আটগ্রাম কালিবাড়ি বহুমুখী উচ্চ বিদ্যালয়, কোলগ্রাম উচ্চ বিদ্যালয়,বেরুঞ্জ উচ্চ বিদ্যালয়,চামরুল উচ্চ বিদ্যালয়।
চামরুল ইউনিয়নের অর্থনীতি মূলত কৃষি নির্ভর।
মীনা কেশোয়ার কামাল

মীনা কেশোয়ার কামাল (পাশতুন/ফার্সী: مینا کشور کمال; ২৭শে ফেব্রুয়ারি ১৯৫৬ - ৪ঠা ফেব্রুয়ারি ১৯৮৭) ছিলেন একজন আফগান বিপ্লবী, কবি, রাজনৈতিক কর্মী, নারীবাদী, নারী অধিকারের সমর্থক ও তদুদ্দেশ্যে সক্রিয় কর্মী। তিনি আফগানিস্তানের নারীদের বৈপ্লবিক সমিতির (RAWA) প্রতিষ্ঠাতা। ১৯৮৭ খ্রিঃ তাকে হত্যা করা হয়।
১৯৭৭-এ কাবুল বিশ্ববিদ্যালয়ের ছাত্রী থাকাকালীনই তিনি আফগানিস্তানের নারীদের বৈপ্লবিক সমিতির (RAWA) প্রতিষ্ঠা করেন। এই সংস্থার উদ্দেশ্য হল "আফগানিস্তানের দুঃস্থ ও কণ্ঠরুদ্ধ নারীদের মুখে ভাষা যোগানো।" সাওর বিপ্লব বা ১৯৭৮ সালের ক্যু- দেতা'র পরে আফগানিস্তানে ক্ষমতার হাতবদল হয়। ১৯৭৯ খ্রিঃ তিনি আফগানিস্তান গণতান্ত্রিক প্রজাতন্ত্রের বিরুদ্ধে প্রচার শুরু করেন এবং ঐ রাষ্ট্রের বিরুদ্ধে জনমত গড়ে তোলার জন্য বিভিন্ন স্কুলে সভা করেন। ১৯৮১ খ্রিঃ বের করেন দ্বিভাষী নারীবাদী পত্রিকা "পয়ম-এ-জ়ান" (নারীদের বার্তা)। উদ্বাস্তু শিশু ও তাদের মায়েদের জন্য তিনি একাধিক 'ওয়াতান স্কুল' গড়ে তোলেন, যেখানে আশ্রিতদের চিকিৎসা ও বিভিন্ন ব্যবহারিক কাজকর্ম শেখানো হতে থাকে।
১৯৮১ এর শেষ ভাগে ফরাসি সরকারের নিমন্ত্রণে মীনা ফরাসি সমাজবাদী পার্টি কংগ্রেসে আফগান প্রতিরোধ আন্দোলনের প্রতিনিধিত্ব করতে যান। সেখানে মীনা বক্তব্য রাখতে উঠলে উপস্থিত সোভিয়েত প্রতিনিধিদল সভা ত্যাগ করেন।
আফগানিস্তান লিবারেশন অর্গানাইজেশনের প্রতিষ্ঠাতা ফৈজ আহমদ ছিলেন মীনা কেশোয়ার কামালের স্বামী। তিনি ১৯৮৬ এর ১২ই নভেম্বর গুলবুদ্দিন হেকমতিয়ারের চরেদের হাতে প্রাণ হারান। মীনা ও ফৈজের তিন সন্তান ছিল, যাদের সম্বন্ধে কিছু জানা যায় না।
১৯৮৭ খ্রিঃ ৪ঠা ফেব্রুয়ারি পাকিস্তানের কোয়েটা শহরে মীনা কামালকে হত্যা করা হয়। ঘাতকদের পরিচয় সম্পর্কে পরস্পরবিরোধী মত আছে। তবে আফগান গুপ্ত পুলিশ, আফগান গোয়েন্দা সংস্থা "খাদ" (KHAD) এবং মৌলবাদী মুজাহিদীন নেতা গুলবুদ্দিন হেকমতিয়ারকে সম্ভাব্য ঘাতক মনে করা হয়।
২০০৬ খ্রিঃ ১৩ই নভেম্বর টাইম ম্যাগাজিনের এক বিশেষ সংখ্যায় মীনাকে "৬০ জন এশীয় বীরের" অন্যতম হিসেবে স্বীকৃতি দেওয়া হয় এবং মন্তব্য করা হয় "মাত্র ৩০ বছর বয়সে মারা গেলেও মীনা তার মধ্যেই জ্ঞানের ক্ষমতার ভিত্তিতে আফগান নারীদের অধিকারের বীজ বপন করে গিয়েছিলেন।"
দুপচাঁচিয়া ইউনিয়ন

দুপচাঁচিয়া ইউনিয়ন বাংলাদেশের রাজশাহী বিভাগের বগুড়া জেলার দুপচাঁচিয়া উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫০.১০.৩৩.২৭।
দুপচাঁচিয়া উপজেলা সদর হতে চার দিকে অবস্থিত এ ইউনিয়নের মোট আয়তন ৪০৯৫ একর বা ১৬.৫৭ বর্গকিলোমিটার।
দুপচাঁচিয়া ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
২০১১ সালের আদমশুমারি অনুযায়ী দুপচাঁচিয়া ইউনিয়নের মোট জনসংখ্যা ছিল ১৯৯৩১ জন, যার মধ্যে পুরুষ হল ৯৯৮৫ জন এবং নারী হল ৯৯৪৬ জন।
দুপচাঁচিয়া ইউনিয়নের গড় সাক্ষরতা হার ৪৬.৭%। তার মধ্যে নারী শিক্ষার হার ৪৪.১% এবং পুরুষ শিক্ষার হার ৪৯.৪%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
দুপচাঁচিয়া ইউনিয়নের অর্থনীতি মূলত কৃষি নির্ভর।
গোবিন্দপুর ইউনিয়ন, দুপচাঁচিয়া

গোবিন্দপুর ইউনিয়ন বাংলাদেশের রাজশাহী বিভাগের বগুড়া জেলার দুপচাঁচিয়া উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫০.১০.৩৩.৪০।
দুপচাঁচিয়া উপজেলা সদর হতে পশ্চিম দিকে অবস্থিত এ ইউনিয়নের মোট আয়তন ৭২০৯ একর বা ২৯.১৮ বর্গকিলোমিটার।
গোবিন্দপুর ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল, আলতাবনগর—খিয়ার,কুল,
২০১১ সালের আদমশুমারি অনুযায়ী গোবিন্দপুর ইউনিয়নের মোট জনসংখ্যা ছিল ৩০৯৮১ জন, যার মধ্যে পুরুষ হল ১৫০৮০ জন এবং নারী হল ১৫৯০১ জন।
গোবিন্দপুর ইউনিয়নের গড় সাক্ষরতা হার ৫৩.৬%। তার মধ্যে নারী শিক্ষার হার ৪৯.৫% এবং পুরুষ শিক্ষার হার ৫৭.৯%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
গোবিন্দপুর ইউনিয়নের অর্থনীতি মূলত কৃষি নির্ভর।
পাহাড়ি কালা বাটা

পাহাড়ি কালা বাটা (বৈজ্ঞানিক নাম: "Crossocheilus latius") () হচ্ছে Cyprinidae পরিবারের "Crossocheilus" গণের একটি স্বাদুপানির মাছ।
এ প্রজাতির মাছের দেহ লম্বা, অঙ্কীয় দেশ মাথা থেকে শ্রোণী পাখনা পর্যন্ত প্রায় সোজা। মাথার উপরের অংশ চাপা, তুন্ড ডিম্বাকার। এ মাছ ১২.৫ সেমি লম্বা হয়। এরা শৈবাল, জলজ উদ্ভিদ খায়। মাথার উপরিভাগ চাপা, তুণ্ড ডিম্বাকার ও ভোঁতা। তুণ্ডের প্রান্ত সিলিয়া বিশিষ্ট যা থেকে এই মাছের গণ এর নামটি দেয়া হয়েছে।
বাংলাদেশের বিভিন্ন জলপ্রবাহ ও নদীতে এরা বাস করে। এদেরকে নদী, খাল, বিল, হাওর, বাঁওড় এবং প্লাবিত ধান এবং পাট ক্ষেতে সহজেই দেখতে পাওয়া যায়। অল্প স্রোত বিশিষ্ট বা স্থির পানির জলাশয়ে বড় বড় ঝাঁক বেঁধে চলতে দেখা যায়। দিনে এরা জলাশয়ের তলদেশে থাকতে পছন্দ করে কিন্তু রাত্রে প্রায়ই উপরিতলে ভেসে বেড়ায়।
প্রকৃতিতে এরা জলাশয়ের তলদেশ ও উপরিভাগ উভয় স্তর থেকেই খাবার গ্রহণ করে থাকে। এরা মূলত জলাশয়ের তলদেশের শৈবাল ও উদ্ভিদ খেয়ে থাকে। জলাশয়ের পাথুরে তলদেশে বাস করায় সহজেই শিকারি প্রাণীর হাত থেকে নিজেদের রক্ষা করতে পারে
বাংলাদেশ, ভারত, নেপাল, মায়ানমার, থাইল্যান্ড, মালয়েশিয়া, ইন্দোনেশিয়া ও চীনে এ মাছ পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে বিপন্ন হিসেবে বিবেচিত।
বাংলাদেশে একক প্রজাতি হিসেবে এই মাছের উৎপাদন তথ্য পাওয়া যায় না। অন্যান্য মাছের সাথে কদাচিৎ ধরা পড়ে। তৃণভোজী মাছ হওয়ায় রুই জাতীয় মাছের সাথে চাষ করা যেতে পারে।
বাংলাদেশের বস্ত্রশিল্প

বাংলাদেশের বস্ত্র ও পোশাক শিল্প দেশটির ক্রমশ উন্নয়নশীল অর্থনীতির একমাত্র বর্ধনশীল উৎস হিসেবে অবদান রাখছে। বস্ত্র ও পোশাক রপ্তানি দেশটির বৈদেশিক মুদ্রা আয়ের অন্যতম উৎস। ২০০২ সালে বাংলাদেশ হতে রপ্তানি করা পন্যদ্রব্যের ৭৭ শতাংশই ছিল বস্ত্র, পোশাক ও তৈরি পোশাক শিল্প। 
১৯৭২ সালে বিশ্বব্যাংকের তথ্যমতে বাংলাদেশের জিডিপির আকার ছিল ৬.২৯ বিলিয়ন মার্কিন ডলার যা ২০২১ সালে ৩৬৮ বিলিয়ন মার্কিন ডলারে উন্নিত হয়। এই জিডিপির ৪৬ বিলিয়ন ডলার আএস রপ্তানি থেকে যার ৮২ শতাংশই ছিল তৈরি পোশাক রপ্তানি। ২০২০ সাল পর্যন্ত চীনের পর বাংলাদেশ সারা বিশ্বে বস্ত্র উৎপাদনে ২য় অবস্থান বজায় রেখেছে। বাংলাদেশ সারা পৃথিবীতে পশ্চিমা ফাস্ট ফ্যাশন ব্র্যান্ডসমূহের ২য় সর্ববৃহৎ পোশাক রপ্তানিকারক। বাংলাদেশ পশ্চিমে রপ্তানি করা কার্যাদেশের ৬০ শতাংশ পায় ইউরোপিয়ান ক্রেতাদের কাছ থেকে, ৩০ শতাংশ পায় আমেরিকান ক্রেতাদের থেকে এবং বাকী ১০ শতাংশ পায় অন্যান্য ক্রেতাদের কাছ থেকে। বাংলাদেশে মাত্র ৫ শতাংশ বস্ত্র কারখান বিদেশি বিনিয়োগকারীদের মালিকানায় চললেও উৎপাদনের অধিকাংশ কাজই স্থানীয় বিনিয়োগকারীদের দ্বারা নিয়ন্ত্রিত। ২০১৬-২০১৭ অর্থবছরে তৈরি পোশাক শিল্প ২৮.১৪ বিলিয়ন মার্কিন ডলার আয় করে, যা ছিল মোট রপ্তানি আয়ের ৮০.৭ শতাংশ এবং জিডিপির ১২.৩৬ শতাংশ। এসময় বাংলাদেশের এই শিল্পটি পরিবেশবান্ধব উৎপাদন পদ্ধতি বাস্তবায়ন করতে শুরু করে। ২০২২ সালে বাংলাদেশ পরিবেশবান্ধব কারখানার সংখ্যায় শীর্ষস্থান অর্জন করে। 
বাংলাদেশের বস্ত্র শিল্প ব্যবসা বনাম সহযোগিতা বিতর্কের একটি উপলক্ষ্য হয়ে আছে। উন্মুক্ত বাণিজ্য ব্যবস্থা হিসেবে বাংলাদেশের পোশাক শিল্পকে উৎসাহিত করা বৈদেশিক সাহায্যের চেয়ে অনেক বেশি কার্যকর বলে ধরা হয়। টেক্সটাইল অ্যান্ড ক্লোথিং (এটিসি), এভরিথিং বাট আর্মস (ইবিএ) এবং বৈশ্বিক পোশাক বাজারে মার্কিন ২০০৯ ট্যারিফ রিলিফ এসিসটেন্সের মতো কোটা সুবিধা বাংলাদেশের তৈরি পোশাক শিল্পের উদ্যোক্তাদের উপকৃত করেছে। ২০১২ সালে বাংলাদেশের মোট কর্মসংস্থানের ৪৫ শতাংশই বস্ত্র শিল্পের অধীনে হলেও মোট জাতীয় আয়ে মাত্র ৫ শতাংশ অবদান রাখতে পেরেছে। 
২০১৩ সালে রানা প্লাজা ধসের ফলশ্রুতিতে এবং অনেক কারখানায় আগুন লাগার প্রেক্ষিতে হাজারও শ্রমিক নিহত হওয়ার ঘটনায় বাংলাদেশী বস্ত্র শিল্পের উৎপাদক ও ক্রেতারা সমালোচনার শিকার হন। অনেকেই শ্রমিক নিরাপত্তা লঙ্ঘনের ঘটনায় উদ্বিগ্ন হয়ে পড়েন এবং নিরাপত্তা আদর্শ উন্নয়নে সরকারের সাথে কাজ করা শুরু করেন। বাংলাদেশের বস্ত্র শিল্পে নারীর ভূমিকা গুরুত্বপূর্ণ কারণ কেউ কেউ যুক্তি দেখান যে বস্ত্র শিল্প নারীদের জন্য অর্থনৈতিক নিরাপত্তার একটি গুরুত্বপূর্ণ মাধ্যম। আবার অন্যরা এই বিষয়টির উপর মনোযোগ দেন যে নারীরা অসমনুপাতিকভাবে বস্ত্র শ্রমিক ফলে অসমনুপাতিকভাবে এই ধরনের দুর্ঘটনার শিকার হয়। কর্ম পরিবেশের উন্নয়নে বিভিন্ন উদ্যোগ নেওয়া হলেও অনেকে মনে করেন এই বিষয়ে আরও কাজ করা যায়। প্রতিবন্ধকতা সত্ত্বেয় বাংলাদেশের বস্ত্র উৎপাদন শিল্প, শক্তিশালী ব্যাকওয়ার্ড লিংকেজ শিল্পের মাধ্যমে সরাসরি কাঁচা তুলা আমদানি করে ৬০ শতাংশ পর্যন্ত মূল্য সংযোজন মাত্রায় পৌঁছুতে পারে। যা ২০১৮ সালে ৩০.৬১ বিলিয়ন মার্কিন ডলারে পৌঁছুতে পারে। 
১৯৪৭ থেকে ১৯৭১ পর্যন্ত সময় কালে পূর্ব পাকিস্তানের অনেক বস্ত্র কারখানা পশ্চিম পাকিস্তানের আয়ত্তে ছিল।
অন্তরা দেব সেন

অন্তরা দেব সেন (জন্ম ১৯৬৩) একজন ব্রিটিশ-ভারতীয় সাংবাদিক।
নোবেলজয়ী অর্থনীতিবিদ অমর্ত্য সেন ও সাহিত্যিক নবনীতা দেবসেনের কন্যা তথা প্রথম সন্তান অন্তরা দেব সেন ইংল্যান্ডের ক্যামব্রিজে জন্মগ্রহণ করেন। উনি দিল্লী এবং কলকাতায় স্কুলশিক্ষা ও ভারত (কলকাতা) এবং যুক্তরাষ্ট্রে উচ্চশিক্ষা লাভ করেন। কলকাতার যাদবপুর বিশ্ববিদ্যালয় এবং ম্যাসাচুসেট্‌সের স্মিথ কলেজ ও হার্ভার্ড বিশ্ববিদ্যালয়ের উনি ছাত্রী ছিলেন।
শিক্ষাজীবনের শেষে উনি হিন্দুস্তান টাইমসে এ যোগ দেন। প্রবীণ সম্পাদক রূপে সেখান থেকে ওনাকে রয়টার্স ফাউন্ডেসনের ফেলোশিপে অক্সফোর্ড বিশ্ববিদ্যালয় পাঠানো হয়। উনি কলকাতায় আনন্দবাজার পত্রিকা গ্রুপ এবং দিল্লীতে দি ইন্ডিয়ান এক্সপ্রেসেও কাজ করেছেন।
মেঘনা লোয়ার নদী

মেঘনা নদী বা মেঘনা লোয়ার নদী বাংলাদেশের দক্ষিণ-পূর্বাঞ্চলের চাঁদপুর শরীয়তপুর বরিশাল, লক্ষ্মীপুর ও ভোলা জেলার একটি নদী। নদীটির দৈর্ঘ্য ৬৫ কিলোমিটার, গড় প্রস্থ ১১,০০০ মিটার এবং নদীটির প্রকৃতি বেণীসদৃশ। বাংলাদেশ পানি উন্নয়ন বোর্ড বা "পাউবো" কর্তৃক মেঘনা লোয়ার নদীর প্রদত্ত পরিচিতি নম্বর দক্ষিণ-পূর্বাঞ্চলের নদী নং ১৮।
অরূপা পটংগীয়া কলিতা

অরূপা পটংগীয়া কলিতা ()অসম-এর একজন প্রসিদ্ধ ঔপন্যাসিক তথা গল্পকার৷ তার গ্রন্থসমূহর মধ্যে "মৃগনাভি" (১৯৮৭), "অয়নান্ত","মিলেনিয়ামর সপোণ" (২০০২),"মরুভূমিত মেনকা আরু অন্যান্য","কাইঁটত কেতেকী", "রঙামাটির পাহারটো" ইত্যাদি উল্লেখযোগ্য৷ তার সাহিত্যিক অবদানের জন্য ভারতীয় ভাষা পরিষদের পুরস্কার, প্রবীণা শইকীয়া পুরস্কার ইত্যাদিরে সম্মানিত করা হয়েছে৷ তিনি মারিয়াম অস্টিন অথবা হীরা বরুয়া নামক অসমীয়া ছোট গল্প সংকলনের জন্য ২০১৪ সালে সম্মানীয় সাহিত্য আকাদেমি পুরস্কার লাভ করেন।
অরূপা পটংগীয়া কলিতা গুয়াহাটি বিশ্ববিদ্যালয়র থেকে পার্ল এস বাক (Pearl S. Buck) র নারী চরিত্রসমূহের ওপরে গবেষণা করে ডক্টরেট ডিগ্রী লাভ করেন। বর্তমানে তিনি দরং জিলার টংলা মহাবিদ্যালয়র ইংরাজী বিষয়ের প্রবক্তা রূপে কর্মনির্বাহ করছেন।
অরূপা পটংগীয়া কলিতা প্রচুর সংখ্যক উপন্যাস তথা ছোটগল্প রচনা করেছেন। এর মধ্যে উল্লেখযোগ্যসমূহ হ'ল-
স্বাতীলেখা সেনগুপ্ত

স্বাতীলেখা সেনগুপ্ত (২২ মে ১৯৫০ - ১৬ জুন ২০২১ ) ছিলেন একজন বিখ্যাত এবং কিংবদন্তি ভারতীয় বাঙালি মঞ্চাভিনেত্রী। ভারতীয় থিয়েটারে অভিনয়ে তার অবদানের জন্য তিনি সংগীত নাটক অকাডেমি পুরস্কার পেয়েছেন। তার সহজ সরল ও প্রাণবন্ত অভিনয়ের জন্য দর্শকপ্রিয়তা পেয়েছিলেন ব্যাপক।
১৯৭০-এর শুরুর দিকে ইলাহাবাদে এ. সি. বন্দ্যোপাধ্যায়ের নির্দেশনার অধীনে স্বাতীলেখা থিয়েটারে কাজ শুরু করেন। তিনি বি. ভি. কারাট, তাপস সেন ও খালেদ চৌধুরীর মতো লোকের উৎসাহও পেয়েছেন। ১৯৭৮ সালে তিনি কলকাতায় চলে আসেন এবং "নান্দীকার" নাট্যদলে যোগদান করেন। নান্দীকারে রুদ্রপ্রসাদ সেনগুপ্তের নির্দেশনায় তিনি কাজ করতে থাকেন।
১৯৭৫ সালে সত্যজিৎ রায় নির্দেশিত ঘরে বাইরে ছবিতে ভিক্টর বন্দ্যোপাধ্যায় ও সৌমিত্র চট্টোপাধ্যায়ের সাথে তিনি মুখ্য নারী চরিত্রে অভিনয় করেন। বিশ্বকবি রবীন্দ্রনাথ ঠাকুরের "ঘরে বাইরে" উপন্যাসের উপর ভিত্তি করে ছবিটি বানানো হয়েছিল।
স্বাতীলেখা দীর্ঘদিন কিডনির সমস্যায় ভুগছিলেন। কলকাতার এক বেসরকারি হাসপাতালে ২৫ দিন ধরে আই সি ইউ তে চিকিৎসা চলছিল। ২০২১ খ্রিস্টাব্দের ১৬ই জুন বুধবার দুপুরে শেষ নিঃশ্বাস ত্যাগ করেন।
ক্রিকেট ব্যাট

ক্রিকেট ব্যাট ক্রিকেট খেলায় ব্যাটসম্যান কর্তৃক বলকে আঘাত করার জন্য ব্যবহৃত একটি সরঞ্জাম; সাধারণতঃ যা উইলো কাঠের তৈরি একটি সরু হাতল যুক্ত এবং সমতল সম্মুখভাগের হয়। ব্যাটটি দৈর্ঘ্যে ৩৮ ইঞ্চির কম (৯৬৫ মিমি) এবং প্রস্থে ৪.২৫ ইঞ্চির কম (১০৮ মিমি) হয়ে থাকে। এটি সর্বপ্রথম ১৬২৪ সালে ব্যবহৃত হয়েছিলো বলে জানা যায়।
একটি ক্রিকেট ব্যাটের "ব্লেড" হচ্ছে কাঠের একটি খন্ড সাধারণতঃ যার আঘাতকারী অংশ সমতল প্রকৃতির এবং যেখানে বলটি এসে সচরাচর আঘাত করে সেটির পেছনের অংশ খাড়া প্রকৃতির হয়ে মধ্যস্থলে এসে কেন্দ্রীভূত। ক্রিকেট ব্যাট ঐতিহ্যগতভাবে উইলো কাঠ, বিশেষথঃ 'ক্রিকেট ব্যাট উইলো' নামে পরিচিত এক প্রজাতির সাদা উইলো থেকে তৈরি করা হয়, যেটিতে প্রতিরক্ষামূলক সক্ষমতা সম্পন্ন কাঁচা (অসিদ্ধ) তিসি তেল দিয়ে প্রলেপ দেয়া হয়। এই প্রজাতির উইলো ব্যবহারের কারণ হলো এটি খুব কঠিন এবং আঘাত প্রতিরোধী, না উল্লেখযোগ্যভাবে ক্ষতিগ্রস্থও হয় না কিংবা ক্ষয়েও যায় না জোড়ালো গতির ক্রিকেট বলের আঘাতে, এছাড়াও এটি ওজনেও হালকা। এর ব্যবহারকারীরা প্রায়শই ব্যাটের সম্মুখভাগটিতে প্রতিরক্ষামূলক হালকা আচ্ছাদন ব্যবহার করে থাকে।
সাধারণতঃ স্বল্প শ্রমমূল্যের কারণে আধুনিক ব্যাটগুলো ভারত বা পাকিস্তানে হাতে তৈরি করা হয়। যদিও ইংল্যান্ড, অস্ট্রেলিয়া, ও নিউজিল্যান্ডে কয়েকজন অভিজ্ঞ নির্মাতা রয়েছেন যাদের অধিকাংশই এখনও সিএনসি লেদ মেশিন ব্যবহার করে ব্যাট প্রস্তুত করে থাকেন।
সাধারণতঃ দেশের অন্যান্য অংশে যেসকল ব্যাট তৈরী করা হয় সেগুলো স্থানীয়ভাবে প্রাপ্ত কাঠ থেকে প্রস্তুত। এধরনের একটি ব্যাট প্রস্তুতকারীদের এলাকা হচ্ছে গান্ধীনগর যারা গ্রীস্মে দেশের অন্যান্য অংশে পরিভ্রমণ করে। They can even be seen selling the new mongoose cricket bats and are preferred by casual players of the game.
জোকার (কমিক্স)

জোকার বিল ফিঙ্গার, বব কেন ও জেরি রবিনসন কত্তৃক সৃষ্ট একটি কাল্পনিক সুপারভিলেন বা খল চরিত্র। ডিসি কমিক্স দ্বারা প্রকাশিত ব্যাটম্যান কমিক বইয়ের প্রথম সংখ্যায় (২৫শে এপ্রিল ১৯৪০) এর আবির্ভাব ঘটে। চরিত্রটি তৈরী করার পিছনে আসল কৃতিত্ব কার, তা নিয়ে মতভেদ আছে। কেন ও রবিনসনের দাবি জোকারকে তারাই বানান এবং ফিঙ্গারের কাজ ছিল লেখার। প্রথম আবির্ভাবেই জোকারকে মেরে ফেলবার পরিকল্পনা ছিল। পরে সম্পাদকের হস্তক্ষেপে চরিত্রটি বাঁচিয়ে রাখা হয় ব্যাটম্যানের প্রধান শত্রু হিসেবে গড়ে তোলার জন্য।
কমিক বইয়ে তাকে একজন অপরাধমূলক পরিকল্পনাকারী হিসেবে চিত্রিত করা হয়েছে। প্রথমে এক ধর্ষকামী, বিকৃতমনস্ক, ব্যাধিগ্রস্থ ব্যক্তি হিসেবে তার আত্মপ্রকাশ ঘটলেও ১৯৫০ দশকের শেষ দিকে কমিক্স কোড অথরিটির সুপারিশে তাকে এক নির্বোধ ফন্দীবাজের রূপ দেওয়া হয়। পরে ১৯৭০ দশকের শুরুর দিকে আবার তাকে পুরনো রূপে ফিরিয়ে নিয়ে যাওয়া হয়। প্রধান শত্রু হিসেবে ব্যাটম্যানের উল্ল্যেখযোগ্য গল্পগুলিতে জোকারের উপস্থিতি আমরা দেখতে পাই। যেমন দ্বিতীয় রবিন ও ব্যাটম্যানের রক্ষী জেসন টডের হত্যা বা ব্যাটম্যানের সহযোগী বারবারা গরডনের পক্ষাঘাত। গত কয়েক দশকে জোকারের উৎপত্তির বেশ কিছু গল্প প্রকাশিত হয়েছে। তার মধ্যে সব থেকে প্রচলিত গল্প অনুযায়ী সে একটি রাসায়নিক বর্জ্যের আধারে পড়ে যায়, যার ফলে তার চামড়া সাদা, চুল সবুজ ও ঠোঁট গাঢ় লাল হয়ে ওঠে। চেহারার এই বিকৃতি তাকে পাগল করে তোলে। ব্যক্তিত্ব এবং চেহারায় ব্যাটম্যানের বিপরীত জোকার তার সার্থক প্রতিদ্বন্দ্বী হয়ে ওঠে।
স্বামী

একজন স্বামী হলেন বৈবাহিক সম্পর্কের পুরষ। একজন স্বামীর স্ত্রী ও অন্যান্যের উপর অধিকার এবং বিধি নিষেধ এবং তার অবস্থান সমাজ, সংস্কৃতি এবং সময়ের পরিক্রমা অনুযায়ী বিভিন্ন হতে পারে।
একগামী ব্যবস্থায়, একটি বৈবাহিক জীবনে শুধুমাত্র একজন স্ত্রী এবং একজন স্বামী থাকবে। এটি আইন দ্বারা জারি করা হয়েছে যা একাধিক পত্নী গ্রহণ থেকে পুরুষকে বিরত রাখে। বহুগামী ব্যবস্থায়, একজন পুরুষ একাধিক স্ত্রীর সাথে বৈবাহিক সর্ম্পকে জড়াতে পারেন।
বিষমকামী বিবাহে, স্বামী সাধারণত পরিবারের প্রধান হয়ে থাকেন এবং তাকেই পরিবারের একমাত্র উপার্জনক্ষম ব্যক্তি হিসেবে বিবেচনা করা হয়।
একজন পুরুষ যদি আইনগতভাবে স্ত্রীর কাছ থেকে আলাদা হয়ে যায় বা তার স্ত্রী মারা যায় তখন সে পুরুষকে কয়েকটি নামে ডাকা হয়। যদি কোন স্ত্রী মারা যায় তাহলে ঐ পুরুষকে বিপত্নীক বলা হয় এবং কোন পুরষের যদি আইনসঙ্গত উপায়ে স্ত্রীর সাথে বিবাহবিচ্ছেদ ঘটে তাহলে সে পুরুষকে প্রাক্তন স্বামী বলা হয়। বর্তমান সমাজে স্বামীকে পরিবারের একমাত্র উপার্জনক্ষম ব্যক্তি হিসেবে বিবেচনা করা হয় না, বিশেষকরে যদি তার স্ত্রীর একাধিক পেশার সাথে জড়িত থাকে। এইসব ক্ষেত্রে, যদি বিবাহিত দম্পতির সন্তানাদি থাকে তাহলে স্বামীকে গৃহে অবস্থানকারী পিতা হিসেবে বিবেচনা করা কোন অস্বাভাবিক ব্যাপার না।
কো নী

কো নী ছিলেন বর্মার মুসলমান সমাজের অন্যতম প্রভাবশালী ব্যক্তি, মানবাধিকার কর্মী এবং নেতৃস্থানীয় আইনজীবী। তিনি ক্ষমতাসীন এনএলডি'র অন্যতম উপদেষ্টা এবং বর্ণবাদী চরম দক্ষিণপন্থী গোষ্ঠীর বিরুদ্ধে সোচ্চার এক ব্যক্তি ছিলেন।
বর্মার মুসলমান আইনজীবী পরিষদের প্রধান এক পৃষ্ঠপোষক কো নী। বিগত বছরগুলোতে রাজনীতির উত্তাল সময়গুলোতে অনেকেই তাকে সুচির প্রধান আইনি পরামর্শদাতা হিসেবে গণ্য করতেন। উ কো নি-এর মতামতের উপর ভিত্তি করে সুচি ও তার দল দেশের প্রশাসন পরিচালনায় সেনাবাহিনীর ক্ষমতা খর্ব করতে সম্ভাব্য কিছু সাংবিধানিক সংস্কার নিয়ে কাজ করছিল বলে দেশটিতে কিছুদিন ধরেই গুঞ্জন চলছিল। তার মাঝেই এই হত্যাকাণ্ড ঘটলো। সুচির উপদেষ্টা হিসেবে তার ভূমিকার জন্য তিনি জেনারেল অং সানের সহযোগী ইউ রাজ্জাকের সংগে তুলনীয় হতেন প্রায়শ। উল্লেখ্য, ইউ রাজ্জাককেও ১৯৪৭ সালে হত্যা করা হয়েছিল। রাজ্জাক ছিলেন বর্মা মুসলিম কংগ্রেসের সভাপতি।
কো নী দেশটির প্রধান বিমান বন্দরে ২৯ জানুয়ারি ২০১৭ আততায়ীর গুলিতে মারা যান। ইন্দোনেশিয়া সফর শেষে দেশে ফিরছিলেন তিনি।
উদীয়মান প্রযুক্তি

উদীয়মান প্রযুক্তি হল সেসব প্রযুক্তি যেগুলো বর্তমান অবস্থা পরিবর্তনে সক্ষম বলে বিবেচ্য। এই প্রযুক্তিগুলো সাধারণত নতুন হলেও কিছু পুরোন প্রযুক্তি যেগুলো সম্পর্কে দ্বিমত আছে বা তুলনামূলকভাবে অনুন্নত, সেসব প্রযুক্তিও উদীয়মান প্রযুক্তির অন্তর্গত। উদাহরণস্বরূপঃ ৩ডি প্রিন্টিং ও জিন থেরাপি উদীয়মান প্রযুক্তি হলেও এদের উতপত্তি যথাক্রমে ১৯৮১ ও ১৯৯০ সালে।
উদীয়মান প্রযুক্তি তুলনামূলক ভিত্তিগত নতুনত্ব, দ্রুত বৃদ্ধি ও প্রসারমান, যুক্তিসম্পন্ন, দৃশ্যমান প্রভাব বিস্তারকারী, অনিশ্চিত ইত্যাদি বৈশিষ্ট্য সম্পন্ন।
বিভিন্ন ধরনের প্রযুক্তি উদীয়মান প্রযুক্তির অন্তর্গত। যেমনঃ শিক্ষা প্রযুক্তি, তথ্য প্রযুক্তি, ন্যানো টেকনোলজি, বায়োটেকনোলজি, সংজ্ঞানাত্মক বিজ্ঞান, মনস্তত্ব প্রযুক্তি, রোবটিক্স এবং কৃত্রিম বুদ্ধিমত্তা।
বিভিন্ন প্রযুক্তি ক্ষেত্রে সমসাময়িক অগ্রগতি ও উদ্ভাবনকে উদীয়মান প্রযুক্তি হিসেবে বিবেচনা করা হয়। বহু শতাব্দি ধরে এসব অগ্রগতি ও উদ্ভাবন সাধারণত তাত্ত্বিক গবেষণা এবং বাণিজ্যিক গবেষণা ও উন্নয়নের জন্য হয়ে আসছে।
ক্রমবর্দ্ধমান উন্নয়ন এবং সংহতিনাশক প্রযুক্তিও প্রযুক্তিগত উন্নয়নের অন্তর্ভুক্ত। বিপরীতভাবে, সংহতিনাশক প্রযুক্তি বলতে বোঝায় একটি নতুন পদ্ধতি পূর্ববর্তী প্রযুক্তি প্রতিস্থাপন করে। উদাহরণ ঃ অটোমোবাইল দ্বারা ঘোড়ায় টানা রথ প্রতিস্থাপন।
কম্পিউটার বিজ্ঞানী বিল জয় সহ আরো অনেক লেখক প্রযুক্তির বিভিন্ন ক্লাস্টারকে মানবতার ভবিষ্যতের জন্য সমালোচনামূলক হিসেবে চিহ্নিত করেছেন। জয় সাবধান করেছেন যে, প্রযুক্তি অভিজাতদের দ্বারা ভালো বা মন্দ- উভয় উদ্দেশ্যে ব্যবহার হতে পারে।
ফারান তাহির

ফারান হারুণ তাহির (জন্ম ফেব্রুয়ারি ১৬, ১৯৬৪) একজন পাকিস্তানি-আমেরিকান অভিনেতা যিনি অনেক টেলিভিশন ধারাবাহিক এবং চলচ্চিত্রে অভিনয় করেছেন। তিনি সুপরিচিত অভিনেতা নাঈম তাহিরের ছেলে।
ফারান তাহির ১৬ই ফেব্রুয়ারি ১৯৬৪ সালে আমেরিকার লস অ্যাঞ্জেলেস শহরে নাঈম তাহির ও ইয়াসমিন তাহিরের ঘরে জন্মগ্রহণ করেন। তিনি বড় হন পাকিস্তানে। ১৯৮০ সালে পুনরায় যুক্তরাষ্ট্রে ফিরে আসেন। তিনি ক্যালিফোর্নিয়া বিশ্ববিদ্যালয়ে এ পড়াশুনা করেন এবং পরে মঞ্চনাটক নিয়ে হার্ভার্ড বিশ্ববিদ্যালয়ে পড়াশুনা করেন।
১৯৮৫ সালে, তিনি তার অভিনয় শুরু করেন "এ মান্থ ইন দ্যা ছেঞ্চুরি" নাটকের মধ্য দিয়ে। তিনি ইউনিভার্সিটি অব ক্যালিফোর্নিয়া থেকে বি এ ডিগ্রি অর্জন করেন। এছাড়া তিনি হার্ভার্ড বিশ্ববিদ্যালয়েও পড়াশুনা করেন।
১৯৯৪ সালে তিনি প্রথম অভিনয় করেন দ্যা জাঙ্গল বুক চলচ্চিত্রে। এরপর তিনি আরো নানান ছবিতে অভিনয় করেন। এদের মধ্যে উল্লেখযোগ্য পিকচার পারফেক্ট, এনিহোয়ার বাট হিয়ার এবং চার্লি উইলসন্স ওয়ার। ১৯৯৯ সালে তিনি এবিসিডিতে অভিনয় করেন। ২০০৮ সালে, মার্ভেল কমিক্সের আয়রন মেন চলচ্চিত্রে ভিলেইন রাজার চরিত্রে অভিনয় করেন। ২০০৯ সালে, স্টারট্রেক চলচ্চিত্রে অভিনয় করেন। ২০১৩ সালে, বৈজ্ঞানিক কল্পকাহীনির উপর ভিত্তি করে বানানো এলিজিয়াম ছবিতে প্রেসিডেন্ট প্যাটেল চরিত্রে অভিনয় করেন।
তাহির বিভিন্ন টেলিভিশন ধারাবাহিকেও অভিনয় করেছেন। এদের মধ্যে উল্লেখযোগ্য এলিয়াস, দ্যা প্র‍্যাক্টিস, ফ্যামিলি ল, দ্যা এজেন্সি, লস্ট, সেভেন্থ হেভেন, দ্যা ওয়েস্ট উইং, টেক্সাস রেঞ্জার, দ্যা ডি.এ., টুয়েন্টি ফোর, মনক, জাস্টিস, কোল্ড কেইজ, চাক এবং ওয়ার হাউস ১৩ এছাড়া তিনি ২০০৫ সালে মান্টিকোর চলচ্চিত্রে অভিনয় করেন। আইজাক চরিত্রে তিনি গ্রেইস এনাটমি নামক একটি মেডিকেল ধারাবাহিকে অভিনয় করেন। এবং তিনি সি ডাব্লিউ টেলিভিশনের ধারাবাহিক সুপার ন্যাচারালে মিশরীয় প্রভু চরিত্রে অভিনয় করেন। এছাড়া তাহির "জ্বীন" নামে একটি ভুতের চলচ্চিত্রেও অভিনয় করেন। ২০১৫ সালে, তাহির সুপারগার্লে একজন কমান্ডারের চরিত্রে অভিনয় করেন।
২০১৬ সালে তাহির আমেরিকান ক্রাইম নামে টেলিভিশন ধারাবাহিকে অভিনয় শুরু করেন। এখানে তার চরিত্রটি হল রিজ বশির। এবং ওয়ান্স আপন আ টাইমে তিনি ক্যাপ্টেইম নেমো চরিত্রে অভিনয় শুরু করেন।
তাহিরের দুই ভাই আছে (প্রথমজনের জন্ম ১৯৬৯ এবং দ্বিতীয়জন ১৯৭৪)। তার বাবা নাঈম তাহির একজন সুপরিচিত অভিনেতা এবং তার মায়ের নাম ইয়াসমিন তাহির। তার বাবা পাকিস্তান ন্যাশনাল কাউন্সিল অব আর্টসের ডিরেক্টর জেনেরাল।
রুবেলা ভাইরাস

রুবেলা ভাইরাস (RuV), রুবেলা রোগের জীবাণু, এবং এই ভাইরাস এর কারণেই কনজেনিটাল রুবেলা সিনড্রোম হয়ে থাকে যখন এর সংক্রমণ ঘটে সময় গর্ভাবস্থার প্রথম সপ্তাহে।
"Rubivirus" গণের একমাত্র সদস্য রুবেলা ভাইরাস এবং এটি "Togaviridae" পরিবারের সদস্য। এদের জিনোমে সাধারণত একসূত্রক ধনাত্মক প্রান্তযুক্ত আরএনএ পাওয়া যায় যা আবদ্ধ থাকে একটি ইকোসাহেড্রাল ক্যাপসিড দিয়ে।
কনজেনিটাল রুবেলা সিনড্রোম এর আণবিক ভিত্তি এখনো সম্পূর্ণরূপে জানা যায় নি, কিন্তু ইন ভিট্রো গবেষণার তথ্য থেকে দেখা গেছে যে, রুবেলা ভাইরাসের নির্দিষ্ট ধরনের কোষে উপর একটি অ্যাপোপটোটিক প্রভাব আছে। পি-৫৩ নির্ভর প্রক্রিয়া রূপেই এটি প্রমাণিত।
গ্রুপ: এসএস আর এন এ(+)
অর্ডার: অবরাদ্দকৃত<br>
পরিবারঃ টোগোভিরিডি<br>
গণঃ রুবিভাইরাস
৫০ থেকে ৭০ ন্যানোমিটার ব্যাসের গোলাকার ভাইরাস কণাটি (ভিরিয়ন)মূলত একটি লিপিড ঝিল্লি (ভাইরাল খাম )দ্বারা আচ্ছাদিত থাকে। যা মূলত পোষক কোষ থেকে উদ্ভূত. সেখানে ৬ ন্যানোমিটার বিশিষ্ট "স্পাইক" (প্রবর্ধন) দেখা যায়। এই স্পাইক গঠিত হয় ভাইরাল খাম প্রোটিন E1 এবং E2 দ্বারা যা তার ঝিল্লিতে সন্নিবিষ্ট থাকে।
লিপিড খামের ভিতরে একটি ৪০ ন্যানোমিটার ব্যাসের ক্যাপসিড পাওয়া যায়।
এই E1 গ্লাইকোপ্রোটিনকে  পোষকদেহের সাথে যুক্তকারী হিসাবে বিবেচনা করা হয়। এবং এতে থাকা বিভিন্ন প্রতিক্রিয়াশীল  স্ট্রাকচারাল প্রোটিন রয়েছে যা পোষকদেহের লোহিত রক্তকণিকার জমাট নির্ধারণকারী.
এই জিনো্মে রয়েছে ৯,৭৬২ টি নিউক্লিওটাইড এবং এটি ২টি কাঠামোহীন পলিপেপটাইডকে (পি১৫০ এবং পি৯০)প্রকাশ করে। তার মধ্যে ৫'-প্রান্ত দুই-তৃতীয়াংশ এবং ৩টি কাঠামোগত পলিপেপটাইডকে(সি, ই২, এবং ই১)এবং ৩'-প্রান্ত এক-তৃতীয়াংশের প্রকাশ করে।
প্রোটিন ই১ এবং E2 উভয়ই  মূলত গ্লাইকোসাইলেটেড।
টোগাভাইরাসের যে তিনটি সাইট আছে তা অত্যন্ত সংরক্ষিত: একটি স্টেম-এবং-লুপ গঠনের জিনোমের ৫' প্রান্তে, একটি ৫১-নিউক্লিওটাইডের সংরক্ষিত ক্রম আছে জিনোমের ৫' প্রান্তের নিকটে এবং আরএনএ শুরু স্থানে একটি ২০-নিউক্লিওটাইডের সংরক্ষিত ক্রম বিদ্যমান। রুবেলা জিনোমে ও অনুরূপ সিকোয়েন্স আছে।
এই জিনোম ধারণ করে বিভিন্ন নন-কোডিং আরএনএ কাঠামো; তাদের মধ্যে হয়, রুবেলা ভাইরাস ৩' প্রান্তে কার্যকরী উপাদানরয়েছে, যা্তে বিদ্যমান একাধিক শাখা-প্রশাখা। যার একটি ভাইরাল প্রতিলিপনের জন্যে অপরিহার্য।
সেমিনাল ভেসিকল

সেমিনাল ভেসিকল (একে ভেসিকুলার গ্রন্থি, বা সেমিনাল গ্রন্থিও বলা হয়), হচ্ছে মূত্রথলির নিম্নপ্রান্ত ও মলাশয়ের মাঝখানে অবস্থিত একজোরা ছোট আঙ্গুলের মতো কোঁচকানো থলিকা। প্রত্যেক থলিকা একেকটি প্যাঁচানো নালিকায় গঠিত ও যোজক টিস্যুতে আবৃত।
বীর্য উৎপন্নের জন্য বিপুল পরিমাণ থকথকে পদার্থ ক্ষরণ করা এবং ক্ষরনের ফ্রুকটোজ সচল শুক্রানুর শক্তির আধার হিসেবে এটি কাজ করে।
প্যারাথাইরয়েড গ্রন্থি

অবস্থানঃ দুজোড়া প্যারাথাইরয়েড গ্রন্থি থাইরয়েড গ্রন্থির পেছনে এবং আংশিক থাইরয়েডের মধ্যে অবস্থিত।
নিঃসরণঃ প্যরাথাইরয়েড গ্রন্থি থেকে নিঃসৃত হরমোনটি প্যারাথাইরয়েড হরমোন (Parathyroid hormone,PTH) বা প্যারাথরমোন (Parathormone) বা প্যারাথাইরিন (Parathyrin) নামে পরিচিত।
ক্রিয়াঃ প্যারাথরমোন রক্তে ক্যালসিয়ামের মাত্রা নিয়ন্ত্রণে গুরুত্বপূর্ণ ভূমিকা পালন করে এবং ক্যালসিয়ামের পুনঃশোষণ বাড়িয়ে দেয়।রক্তে ফসফেটের মাত্রা সিমীত রাখতে সাহায্য করে এবং ভিটামিন D কে সক্রিয়করণে ভূমিকা পালন করে।ভিটামিন D এর অভাবে মানুষের রিকেটস রোগ হয়।
লাইটার

লাইটার মূলত আগুনের শিখা তৈরীতে ব্যবহৃত হয় এবং এটি সহজে বহনযোগ্য। গ্যাসের চুলা, আতসবাজি, মোমবাতি, সিগারেট, কিংবা বিভিন্ন দাহ্য পদার্থ জ্বালানোর জন্য লাইটার ব্যবহৃত হয়। এটি সাধারণত ধাতু ও প্লাষ্টিকের সমন্বয়ে তৈরী। লাইটারে থাকা দহন যোগ্য তরলই অগ্নি শিখা উৎপাদনের উপায়। অগ্নি শিখা নিভানোর জন্য কিছু নিয়ম থাকে। তাছাড়াও একটি লাইটার বিদ্যুৎ দ্বারা প্রজ্বলন করা যায়। বৈদ্যুতিক চাপ কিংবা গরম করার উপাদান ব্যবহার করে শিখা প্রজ্বলন করা যায়।
জার্মান রসায়নবিদ ইয়োহান ভোল্‌ফগাং ডোবেরেইনার ১৮২৩ সালে প্রথম লাইটার আবিষ্কার করেন। সে সময় এটিকে ডোবেরিয়েনারের চেরাগ বলা হতো। লাইটার সাধারণত হাইড্রোজেনের সাথে রাসায়নিক বিক্রিয়া ঘটিয়ে অগ্নি শিখা উৎপন্ন করে। লাইটারে থাকা প্লাটিনাম ধাতুর অনুঘটককে ঘুরিয়ে সাময়িক তাপ ও আলোর সৃষ্টি করা হয়।
১৯০৩ সালে Carl Auer Von Welsbach আধুনিক লাইটার আবিষ্কারে সক্ষম হন। তার আবিষ্কৃত লাইটার টি অধিকতর উজ্জল আলো দিতে সক্ষম তাছাড়াও এটি দামে সস্তা ও পূনরায় ব্যবহার যোগ্য। Carl Auer Von Welsbach এর আবিষ্কৃত লাইটারটি Ronson এর মতো কোম্পানি বাস্তবে ব্যবহারযোগ্য করে তুলে। ১৯১০ সালে Ronson প্রথম Pist-O-Liter মুক্তি দেয় এবং ১৯১৩ সালে কোম্পানি তাদের প্রথম লাইটারটি উন্নত করে যাকে “Wonderlit” বলা হতো, এটি লাইটারের স্থায়ী গঠন ছিল। George G. Blaisdell ১৯৩২ সালে Zippo লাইটার এবং এর কোম্পানি প্রতিষ্ঠা করেন। Zippo-তে প্রথম জ্বলানী হিসেবে ন্যাপ্থা ব্যবহৃত হয়। ১৯৫০ সালে ন্যাপ্থা এর পরিবর্তে কম গন্ধ যুক্ত বিউটন জ্বলানির ব্যবহার শুরু হয়।
আধুনিক বিশ্বের অধিকাংশ লাইটার মার্কিন যুক্তরাষ্ট, চীন এবং থাইল্যান্ডে উৎপাদিত হয়।
ন্যাপ্থা (পেট্রোলিয়াম জাতীয়) ভিত্তিক লাইটারে তরল শোষন এবং লিক প্রতিরুধ করার জন্য একটি পরিপূর্ণ কাপড় এবং ফাইবার পেঁচানো থাকে। এর উদ্বায়ী পদার্থ উবে যাওয়া প্রতিরুধ করতে এবং প্রয়োজনে শিখা নিভিয়ে দিতে উপরিভাগে বিশেষ ব্যবস্থা আছে। বিউটন টাইপ লাইটারের ভালব লাগানো ছিদ্রে একটি মিটার থাকে গ্যাস মাপার জন্য।
পাথরের সাথে ধাতুর ঘর্ষনের ফলে অগ্নি স্ফুলিঙ্গ সৃষ্টি হয়, অথবা বোতাম টিপে Piezoelectric স্ফটিক (Piezo ইগনিশন) সংকোচিত করে চাপ সৃষ্টি করে বৈদ্যুতিক স্ফুলিঙ্গ তৈরী করা হয়। লাইটারের ন্যাপ্থা জ্বালানী উদ্ধায়ী পদার্থ হওয়ায় লাইটারের উপরের অংশ খুলা হলেই উপরে চলে আসে। বিউটেন টাইপ লাইটার উপরের অংশ ও গ্যাস ছাড়ার ভালব এক সাথে কাজ করে। উপরিভাগ খুলে অগ্নিশিখা জ্বলানোর পর উপরিভাগ বন্ধ না করা পর্যন্ত জলতে থাকে ন্যাপথার জ্বলানি, ভালব বন্ধ না করা পর্যন্ত জ্বলতে থাকে বিউটন জ্বলানি।
সাধারণত বাতাস বের হওয়ার অংশটি ধাতব পদার্থ দ্বারা ঘেরা থাকে এবং লাইটারটির জ্বালানি ও বাতাসের সংমিশ্রনে সংবেদনশীলতা কমাতে পারে এমন ভাবে সাজানো হয়েছে।
বাংলাদেশের ক্রান্তীয় ঘূর্ণিঝড়ের তালিকা

বাংলাদেশ, তার ব্যতিক্রমী ভৌগোলিক অবস্থানের কারণে বারংবার ক্রান্তীয় বিধ্বংসী ঘূর্ণিঝড়ের প্রকোপে পড়ছে। বঙ্গোপসাগরের উত্তর দিকের ফানেল আকৃতির ফলস্রুতিতে যখনই ঘূর্ণিঝড় রূপ নেয় জলোচ্ছ্বাস ও ভুমিধসের কারণ হয়ে দাড়ায় যার ভুক্তভুগি হয় তীরভূমিতে অবস্থানকারী হাজার হাজার মানুষ। বাংলাদেশের উপর আঘাতহানা কিছু ক্রান্তীয় ঘূর্ণিঝড়, বিশ্ব-ইতিহাসে বিধ্বংসী প্রাকৃতিক বিপর্যয়ের (উচ্চ হতাহতের দিক থেকে) পরিসংখ্যানে অন্তর্ভুক্ত। এরমধ্যে শুধু ১৯৭০ ভোলা ঘূর্ণিঝড় এককভাবে ৩-৫ লক্ষ জীবনহানির দাবীদার।
একসময় বাংলাদেশের নিজস্ব কোনো উপগ্রহ ছিলো না, এখন আছে। উপগ্রহ থেকে প্রাপ্ত উপাত্তের ভিত্তিতে প্রতিরক্ষা মন্ত্রণালয় নিয়ন্ত্রিত সরকারী প্রতিষ্ঠান বাংলাদেশ স্পেস রিসার্চ এন্ড রিমোট সেন্সিং অর্গানাইজেশন (স্পারসো) ঝড়ের পূর্বাভাস ও আগাম সতর্কতা সংকেত জানায়। সতর্ক সংকেত মুলত ১০ মাত্রার স্কেল এ নির্ধারণ করে, ১০ দ্বারা প্রবল ও সাঙ্ঘাতিক ঝড় বোঝান হয়।
১৯৯১ সালের ঘূর্ণিঝড় থেকে ঝড় প্রতিরোধের ও প্রস্তুতির জন্য একটি বিস্তারিত কর্মসূচির রূপরেখা সরকারের পক্ষথেকে নেওয়া হয়। দুর্যোগ ও ত্রান মন্ত্রণালয় এবং রেডক্রিসেন্ট সোসাইটির যৌথ পরিকল্পনা ও পরিচালনায় একটি সর্বাঙ্গীণ সাইক্লোন প্রিপেয়ার্ড প্রোগ্রাম (সিপিপি) বাস্তবায়ন করে যেখানে প্রশিক্ষিত ৩২ হাজার স্বেচ্ছাসেবক উপকূলবর্তী এলাকা থেকে দ্রুত সতর্ক ও খালি নিশ্চিত করতে সহায়তা করে। উপকূলবর্তী এলাকায় প্রায় ২৫০০ ঘূর্ণিঝড় আশ্রয়কেন্দ্র নির্মাণ করা হয়েছে। আশ্রয়কেন্দ্রগুলি উঁচু স্থাপনার উপরে স্থাপিত এবং এগুলি স্বাভাবিক আবহাওয়ায় বিদ্যালয় অথবা কমিউনিটি সেন্টার হিসাবে ব্যবহৃত হয়। পতেঙ্গা ও চট্রগ্রামের উপকূল ভারী কংক্রিটের বাঁধ দ্বারা বেষ্টিত এবং প্রাকৃতিক সবুজ বেষ্টনী করার জন্যে বিভিন্ন বৃক্ষরোপণ প্রকল্প গ্রহণ করা হয় উপকূলের স্থান সমূহে।
ঘূর্ণিঝড়ের ফলাফল উচ্চতাপ ও আর্দ্রতা যা ২৪ ঘণ্টা পর্যন্ত স্থায়ী হয়। ঘূর্ণিঝড়ের প্রধান আবহাওয়া অনুষঙ্গ নিন্মচাপ, এর বিধ্বংসী আঘাতে সহজাতভাবে বিদ্যুৎ ও পানি সংযোগ ভেঙ্গে পড়ে এবং উপদ্রুত এলাকায় আনুসাংগিক সাহায্যকারী উপাদান মজুত রাখার জন্যে সুপারিশকৃত।
এটা বাংলাদেশ এর অথবা বলাযায় সাধারণভাবে ভারতের বিভক্তির আগের ঐতিহাসিক ভাবে চিহ্নিত বাংলার ক্রান্তীয় ঘূর্ণিঝড়ের একটি আংশিক তালিকা। কিছু সন ও তারিখ সামান্য ত্রুটি থাকতে পারে, এখানে অধিকাংশ তথ্য বাংলাপিডিয়া থেকে নেওয়া।
বিধবা

বিধবা (স্ত্রীলিঙ্গ) বা বিপত্নীক (পুংলিঙ্গ) এমন একজন ব্যক্তি যার সঙ্গী মারা গেছেন এবং সাধারণত পুনরায় বিয়ে করেননি। জীবনসঙ্গীর মৃত্যুতে তাকে হারিয়ে যাওয়ার অবস্থাকে "বৈধব্য" বলে। একজন বিধবার জন্য একটি প্রাচীন পরিভাষা হল "অবশেষ" আক্ষরিক অর্থে "এমন কেউ যাকে ফেলে গেছে"। এই শব্দটি কখনও কখনও পুরানো কবরের পাথরে পাওয়া যায়। পুরুষ রূপ, "বিপত্নীক" প্রথম ১৪ শতকে প্রত্যয়িত হয়, ১৯ শতকে পুরুষদের উল্লেখ করে "বিধবা" প্রতিস্থাপন করে। 
"বৈধব্য" শব্দটি যে কোন লিঙ্গে ব্যবহার করা যেতে পারে, অন্তত কিছু অভিধান অনুসারে, তবে কিছু অভিধানে "বিধবারতা" শব্দটিও তালিকাভুক্ত করা হয়েছে। উভয় লিঙ্গের বিশেষণ হল "বিধবা"। বিবাহবিচ্ছেদের ক্ষেত্রে প্রাক্তন সঙ্গীর মৃত্যুর হলে এই শর্তগুলি প্রযোজ্য নয়৷
আরজিবি রং মডেল

আরজিবি রং মডেল একটি সংযোজী রং মডেল যেটাতে লাল, সবুজ ও নীলআলো নানাভাবে মিশিয়ে অন্য সব রঙ তৈরি করা হয়। মডেলের তিনটি মূল রঙের অদ্যাক্ষর নিয়ে আরজিবি গঠিত: রেড (লাল), গ্রিন (সবুজ) ও ব্লু (নীল)।
আরজিবি রং মডেলের মূল উদ্দেশ্য বৈদ্যুতিক যন্ত্রপাতি, যেমন কম্পিউটার ও টেলিভিশনের সেন্সিং, উপস্থাপন এবং ডিসপ্লে করা। তবে প্রচলিত ফটোগ্রাফিতেও এর ব্যবহার রয়েছে। বৈদ্যুতিক যুগের পূর্বেই আরজিবি মডেল নির্ভরযোগ্য তত্ত্বে প্রতিষ্ঠিত হয়, যার ভিত্তি ছিল মানব চোখের আলোক সংবেদন।
ইন্ডিয়ান মাউন্টেনিয়ারিং ফাউন্ডেশন

ইন্ডিয়ান মাউন্টেনিয়ারিং ফাউন্ডেশন একটি সর্বোচ্চ জাতীয় সংস্থা, যেটি উচ্চ হিমালয়ে পর্বতারোহণ এবং রক ক্লাইম্বিং অভিযান সংগঠিত এবং সাহায্য করে। সংগঠনটি ভারতীয় হিমালয়ে দু: সাহসিক অভিযান এবং পরিবেশ রক্ষার প্রকল্পে সাহায্য এবং উৎসাহ দেয়। আইএমএফ মাউন্ট এভারেস্ট সহ ভারতীয় হিমালয়ের অন্যান্য উচ্চ শৃঙ্গে অভিযান  আয়োজন করে। 
 স্যার এডমন্ড হিলারী এবং তেনজিং নোরগে ১৯৫৩ সালে প্রথম মাউন্ট এভারেস্টে আরোহণ করার পর, ভারতে পর্বতারোহণে উতসাহ উদ্দীপনার সৃষ্টি হলে ইন্ডিয়ান মাউন্টেনিয়ারিং ফাউন্ডেশনের প্রতিষ্ঠা হয়। ১৯৫৭ সালে চোইউ অভিযানের পৃষ্ঠপোষক কমিটি হিসাবে আইএমএফ গঠন করা হয়।  ফাউন্ডেশন নিবন্ধিত হয় ৩ নভেম্বর, ১৯৬১ সালে এবং ১৯৮০ সালে ভারতের তদানীন্তন প্রধানমন্ত্রী ইন্দিরা গান্ধীর দ্বারা নতুন ভবনের উদ্বোধন করা হয়।
১৯৫৯ সালে এই সংগঠন তার নাম পরিবর্তন করে 'এভারেস্ট অভিযানের পৃষ্ঠপোষক কমিটি' এবং পরের বছর তা পরিবর্তন করা হয় 'পর্বতারোহণ অভিযানের পৃষ্ঠপোষক কমিটি' হিসাবে। ১৫ ই জানুয়ারি, ১৯৬১ সালে এটি  ইন্ডিয়ান মাউন্টেনিয়ারিং ফাউন্ডেশন হিসাবে প্রতিষ্ঠিত হয়।  সদর দপ্তর হয়,  ভারতের, নতুন দিল্লিতে।
 আইএমএফ মাউন্টেন ফিল্ম ফেস্টিভাল  ইন্ডিয়ান মাউন্টেনিয়ারিং ফাউন্ডেশন দ্বারা আয়োজিত একটি মাউন্টেন ফিল্ম ফেস্টিভাল।  এই প্রতিযোগিতামূলক ইভেন্টটি হিমালয়ের দু: সাহসিক কার্যকলাপ ছায়াছবির মাধ্যমে তুলে ধরে। ফিল্ম ফেস্টিভাল সঞ্চালিত হয় দিল্লিতে ইন্ডিয়ান মাউন্টেনিয়ারিং ফাউন্ডেশন চত্বরে।
চলচ্চিত্র উৎসব পরিচালনা করেন বিখ্যাত হিমালয় পর্বতারোহী, ক্যাপ্টেন মোহন সিং কোহলির পুত্র, মনীন্দর কোহলি।  ক্যাপ্টেন মোহন সিং কোহলি ১৯৬৫ সালের ভারতের পরিচালিত এভারেস্টের প্রথম অভিযানের সদস্য ছিলেন। তিনি ১৯৮৯ থেকে ১৯৯৩ অবধি ইন্ডিয়ান মাউন্টেনিয়ারিং ফাউন্ডেশনের সভাপতি ছিলেন।
ভিয়েতনাম এয়ারলাইন্স

ভিয়েতনাম এয়ারলাইন্স হচ্ছে ভিয়েতনামের জাতীয় বিমান সংস্থা৷ এয়ারলাইন্সটি ১৯৫৬ সালে ভিয়েতনাম সিভিল এভিয়েশন নামে প্রতিষ্ঠিত হয় এবং ১৯৮৯ সালের এপ্রিল মাসে সংস্থাটি রাজ্য মালিকানার একটি এন্টারপ্রাইজ হিসাবে প্রতিষ্ঠা লাভ করে৷
ভিয়েতনাম এয়ারলাইন্স এর যাত্রা শুরু হয় ১৯৫৬ সালে, যখন উত্তর ভিয়েতনাম সরকার এয়ারপোর্টকে জাতীয়করণের পরপরই “ভিয়েতনাম সিভিল এভিয়েশন”
প্রতিষ্ঠা করে৷ সরকার কর্তৃক ডিক্রি নং ৬৬৬/টিটিজি অনুমোদনের পরই সংস্থাটি প্রাতিষ্ঠানিক রূপ লাভ করে৷
ভিয়েতনাম এয়ারলাইন্স কোম্পানি লিমিটেড সম্পূর্ণভাবে ভিয়েতনাম সরকারের অধীনে একটি দায়বদ্ধ প্রতিষ্ঠান৷ ২০১০ সালের জুন মাসে এয়ারলাইন্সটি ভিয়েতনাম এয়ারলাইন্স কর্পোরেশন দ্বারা পূনর্গঠিত হয়৷
সংস্থাটির লক্ষ্য ও উদ্দেশ্য হচ্ছে দেশটির অর্থনৈতিক প্রবৃদ্ধিকে সুদৃঢ় করা৷ এয়রলাইন্সটির প্রধান কার্যালয় হ্যানয় এর লং বিয়েন ডিস্ট্রিক্ট এ অবস্থিত৷
ভিয়েতনাম এয়ারলাইন্স এর বিমানসমূহ পূর্ব এশিয়া, দক্ষিণ-পূর্ব এশিয়া, ইউরোপ এবং ওশেনিয়াতে চলাচল করে থাকে৷ বিমানসংস্থাটি প্রতিদিন প্রায় ৩০০ টি ফ্লাইট পরিচালনা করে থাকে৷ অভ্যন্তরীণ চলাচল পথে ২১ টি গন্তব্যস্থল এবং আন্তর্জাতিক চলাচল পথে ২৮ টি গন্তব্যস্থলে এর বিমানসমূহ চলাচল করে থাকে৷এছাড়াও এয়ারলাইন্সটির সাথে বিভিন্ন বিমান সংস্থার সাথে অন্যান্য চলাচল
পথের ক্ষেত্রে কোডশেয়ার চুক্তি বিদ্যমান রয়েছে, যেক্ষেত্রে কিছু কিছু গন্তব্য ফ্লাইট আমেরিকায় পরিচালিত হয়৷
নিন্মের এয়ারলাইন্সগুলোর সাথে ভিয়েতনাম এয়ারলাইন্সের কোডশেয়ার চুক্তি বিদ্যমান রয়েছে৷ 
২০১৭ সাল অনুযায়ী ভিয়েতনাম এয়ারলাইন্সের বিমান বহরে ৮৪ টি বিমান রয়েছে৷ যাত্রী পরিবহনের পাশাপাশি ভিয়েতনাম এয়ারলাইন্সের বিমানগুলো বিভিন্ন ধরনের মালামাল পরিবহন করে থাকে৷ মালামাল
পরিবহনের ক্ষেত্রে সংস্থাটি নিজের বিমানের পাশাপাশি পার্টনার সংস্থার বিমান ব্যবহার করে থাকে৷ ভিয়েতনাম এয়ারলাইন্সের বিমান বহরে নিচের বিমানগুলো রয়েছে৷
এয়ারবাস এ৩২১-২০০, এয়ারবাস এ৩২১নিও, এয়ারবাস এ৩৩০-২০০, এয়ারবাস এ৩৫০-৯০০, বোয়িং ৭৭৭-২০০ইআর, বোয়িং ৭৭৭-২০০ইআর, বোয়িং ৭৮৭-৯ বোয়িং ৭৮৭-১০৷
ভিয়েতনাম এয়ারলাইন্স এর তিন শ্রেণির কেবিনের মধ্যে সর্বোচ্চ স্তরের কেবিন হচ্ছে বিজনেস ক্লাস কেবিন৷ বেশিরভাগ বিমান সংস্থায় ইকোনমি ক্লাস কেবিনের চেয়ে বিজনেস ক্লাস কেবিনে সুযোগ-সুবিধা বেশি থাকে৷
ভিয়েতনাম এয়ারলাইন্স এর বিজনেস ক্লাস কেবিনের ক্ষেত্রেও একই নিয়ম প্রযোজ্য৷ অন্যান্য যে কোনো শ্রেণির কেবিন হতে বিজনেস ক্লাস কেবিনের সুযোগ-সুবিধা এবং অন্যান্য আরামপ্রদ ব্যবস্থার আধিক্য রয়েছে৷ কেবিনের
আসনগুলোর সাথে যাত্রীদের বিনোদনের লক্ষ্যে পারসোনাল টাচ স্ক্রীণ সংযুক্ত রয়েছে৷ বিজনেস ক্লাস কেবিনে দুই ঘণ্টার অধিক দীর্ঘ ভ্রমণে হট মিল পরিবেশিত হয়ে থাকে৷
ভিয়েতনাম এয়ারলাইন্স এর ডিলাক্স ইকোনমি শ্রেণির কেবিন প্রিমিয়াম ইকোনমি কেবিনের সমমান৷ এ কেবিন সুবিধা শুধুমাত্র বোয়িং ৭৭৭, এয়ারবাস ৩৫০-৯০০ এবং বোয়িং ৭৭৭-৯ বিমানগুলোতে পাওয়া যায়৷এই শ্রেণীর
কেবিনে ৯০ মিনিটের দীর্ঘ ফ্লাইটে স্ন্যাকস খাবার পরিবেশিত হয়৷ দুই ঘণ্টার চেয়ে দীর্ঘ ভ্রমণে বিজনেস ক্লাস এর মত হট মিল পরিবেশিত হয়ে থাকে৷
ভিয়েতনাম এয়ারলাইন্স পরিচালিত সকল বিমানে ইকোনমি ক্লাস রয়েছে৷ এয়ারবাস এ৩৩০ এর ইকোনমি ক্লাস কেবিনের আসনগুলো সাধারণত ২০ ইঞ্চি এবং বোয়িং ৭৭৭ এর ইকোনমি ক্লাস কেবিনের আসনগুলো সাধারণত
২০.৯ ইঞ্চি চওড়া হয়ে থকে৷ ইকোনমি ক্লাস কেবিনের আসনগুলোর মধ্যে সামনে-পিছনে দূরত্ব সাধারণত ৩১ থেকে ৩২ ইঞ্চি হয়ে থাকে৷ আসনগুলো সাধারণত ৫ থেকে ৬ ইঞ্চি হেলানো যায়৷
রাগ হেম বেহাগ

হেম বেহাগ উত্তর ভারতীয় শাস্ত্রীয় সঙ্গীতের অন্তর্গত একটি গভীর রাত্রির রাগ। এর জনক ওস্তাদ বাবা আলাউদ্দিন খান।
রাগ হেম বেহাগ এর উৎস এর হতে অধিক প্রচলিত রাগ বেহাগ।হেম বেহাগ এবং বেহাগ উভয়ই রাগ হেমন্তের অনুরূপ। এই রাগ সাধারণত শুদ্ধ মধ্যম (বাদী) এবং নি(সমবাদি)-কে কেন্দ্র করে আবর্তিত হয়। কিন্তু তা পরিবর্তনশীল।
রাগটি শোনার জন্য ভালো উৎস হতে পারেঃ
সান্তোস বন্দর

সানটোস বন্দর হল ব্রাজিল এর সাউ পাওলো রাজ্যের একটি সমুদ্র বন্দর। এটি দেশের মধ্যে বৃহত্তম কন্টেইনার বন্দর। এই বন্দর ভিন ধরনের পণ্য পরিবহন করে। বন্দরটিতে তরল, ব্লাক, কন্টেইনার প্রভৃতি পণ্য পরিবহনের জন্য পৃথক পৃথক জেটি রয়েছে। বন্দরটি দেশের প্রধান ছয়টি বন্দরের অন্যতম। কন্টেইনার পরিবহনের দিক থেকে এটি পৃথিবীর ৩৯তম বৃহত্তম বন্দর।
রিয়াযুস সালিহিন

রিয়াযুস সালিহিন বা রিয়াযুস স্বা-লিহীন (বাংলায় সৎকর্মশীলদের চারণভূমি) হল ইয়াহিয়া নববী রচিত আল কুরআনের আয়াতের সমর্থনে নির্বাচিত হাদিস সংকলন গ্রন্থ। এ সংকলনে ইসলামী নৈতিকতা এবং ইবাদত ও বিনয়ী কাজের কথা বলা হয়েছে, যা মুসলিম পন্ডিতদের দ্বারা স্বীকৃত এবং কুরআন ও মোহাম্মাদ (সাঃ) এর সংগ্রহের অন্তভূক্ত। বইটি সালাফি পণ্ডিতদের কাছে ব্যাপকভাবে সমাদৃত। এছাড়াও, তাবলীগ জামাত তাদের আরবি ভাষাভাষী জামাতগুলোতে ফাজায়েলে আমল গ্রন্থের পরিবর্তে এই বইটি পড়ে থাকে।
এই হাদীসের বইটির সংকলক ইমাম আন-নববী। এর মোট হাদিস প্রায় ১৯০০ টি এবং মোট অধ্যায় ৩৮৮ টি। এর অনেকগুলো কুরআনের আয়াতের সাথে মিলিত। এর হাদীসগুলো নেওয়া হয়েছে সিহাহ সিত্তাহ এর হাদীস গ্রন্থ ও মুয়াত্তা ইমাম মালিক, মুসনাদ আহমদসহ অন্য কিছু গ্রন্থ থেকে। 
বইটিকে বিষয়ভিত্তিক অধ্যায় অনুযায়ী সাজানো হয়েছে। অধ্যায়গুলো হল:
ব্রজেন্দ্রকুমার দে

ব্রজেন্দ্রকুমার দে (১ ফেব্রুয়ারি, ১৯০৭ - ১২ মার্চ, ১৯৭৬) যাত্রার পালাবদলের ইতিহাসে এক অবিস্মরণীয় নাম। তিনি কেবলমাত্র পালাসম্রাট বা লোকনাট্যগুরু ছিলেন না তিনি ছিলেন বাংলার যাত্রাপালা ও লোকাভিনয়ের ইতিহাসে এক নবযুগের প্রবর্ত্তক। উচ্চশিক্ষিত এবং স্কুলশিক্ষক হয়েও সুদীর্ঘ ৫০টি বছর ধরে নিবিষ্ট চিত্তে তিনি শুধু যাত্রাপালাই লিখে গেছেন। তিনি যাত্রার আধার এবং আধেয় পরিবর্তনের সাথেসাথে যাত্রার সু-সংস্কৃত ও মার্জিত রূপ প্রদান করে যাত্রাশিল্পকে শিক্ষিত মহলের কাছে গ্রহণযোগ্য করে তুলেছিলেন। আট ঘণ্টার যাত্রাকে তিন ঘণ্টায় নিয়ে আসেন। সংলাপের সংস্কার করে ছোট ছোট সংলাপ ব্যবহার করেছেন।
ব্রজেন্দ্রকুমারের জন্ম বর্তমান বাংলাদেশের মাদারীপুর জেলার অন্তর্গত গয়ঘর গঙ্গানগর গ্রামে। তার মাতার নাম ক্ষীরোদাসুন্দরী দে এবং পিতার নাম হরিকিশোর দে।
তিনি কলকাতা বিশ্ববিদ্যালয় হতে ১৯২৯ খ্রিস্টাব্দে অর্থনীতিতে এম.এ.এবং ১৯৩৭ খ্রিস্টাব্দে বি.টি.পাশ করেন ।
১৯৩০ খ্রিস্টাব্দ হতে ১৯৬৯ খ্রিস্টাব্দ পর্যন্ত দুই বাংলার বিভিন্ন বিদ্যালয়ে প্রধান শিক্ষক হিসাবে দক্ষতার সঙ্গে কাজ করেছেন । বিংশ শতকে বাংলানাটকের মূলস্থপতি যেমন বিজন ভট্টাচার্য তেমনই যাত্রাপালার প্রধানস্রস্টা ব্রজেন্দ্রকুমার দে। প্রখ্যাত পালাকার ভোলানাথ কাব্যশাস্ত্রীর উত্তরসূরি তিনি। নাট্যকার যোগেশচন্দ্র চৌধুরীর ছাত্র তিনি যাত্রানাট্যে নতুন আঙ্গিকসহ আধুনিকতার প্রবর্তন করেছিলেন।
পৌরাণিক, ঐতিহাসিক, কাল্পনিক, সামাজিক, জীবনীমূলক, দেশাত্মবোধক, গীতিকা আশ্রিত পালা-সব মিলিয়ে দেড়শর বেশি পালা রচনা করে তিনি যাত্রাপালার উৎকর্ষ সাধন করেছেন। বলা হয় বাংলা মঞ্চাভিনয়ের ক্ষেত্রে গিরীশচন্দ্র ঘোষের যে স্থান,বাংলার একালের যাত্রাভিনয়ের ক্ষেত্রে ব্রজেন্দ্রকুার দে সেই স্থানের অধিকারী।
৪২০ ধারা (ভারতীয় দণ্ডবিধি)

ভারতীয় দণ্ড বিধির ৪২০ নং ধারা একটি বহুল পরিচিত ধারা ও কথ্য ভাষায় ব্যবহৃত শব্দ যা সম্পত্তিঘটিত প্রতারনা (Cheating) ও তার সাজাকে সূচিত করে।
যদি কেউ প্রতারনা বা ঠকবাজির মাধ্যমে কোনো ব্যক্তির সম্পত্তি হস্তান্তর করতে সেই ব্যক্তিকে, বা সেই ব্যক্তির মূল্যবান বস্তু (Valuable Security) / সেই মূল্যবান বস্তুর কিছুটা বা পুরোটা পরিবর্তন বা ধ্বংস করতে অসাধুভাবে চালনায় করে তবে তা প্রতারনার দায়ে শাস্তিযোগ্য অপরাধ বলে বিবেচিত হয়। এবং এই অপরাধে ৭ বৎসর পর্যন্ত কারাবাস হতে পারে। ভারতীয় দন্ডবিধি মোতাবেক প্রতারনা একটি জামিন অযোগ্য অপরাধ।
৪২০ শব্দবন্ধটি বর্তমানে কথ্য বাংলা ভাষা ও হিন্দি (চারশো বিশ) ভাষায় প্রতারক বা ঠকবাজির নামান্তর। ভারতীয় সিনেমা, নাটক, গ্রন্থ এবং সংবাদ মাধ্যমে ৪২০ শব্দটি অতি পরিচিত ও প্রচলিত সূচক।
রাজ কাপুর, নার্গিস অভিনীত শ্রী ৪২০ (১৯৫৫) একটি বিখ্যাত হিন্দি সিনেমা। কমল হাসান, টাবু অভিনীত অপর একটি চলচ্চিত্র হল 'চাচী ৪২০'। এছাড়া জামাই ৪২০, খোকা ৪২০ নামক দুটি বাংলা সিনেমা এই ধারাটিকে পরিচিত দিয়েছে।
২-এর সূচক

গণিতশাস্ত্রে ২-এর সূচক বলতে বোঝায় আকারের একটি সংখ্যা, যেখানে হল পূর্ণসংখ্যা, অর্থাৎ এই সংখ্যায় ২ হল ভিত্তি এবং পূর্ণসংথ্যা হল সূচক।
যেখানে শুধুমাত্র পূর্ণসংখ্যা বিবেচনা করা হয়, সেখানে এর মান অঋণাত্মক মানে সীমাবদ্ধ থাকে।
যেহেতু দুই হল বাইনারি সংখ্যা পদ্ধতির ভিত্তি, তাই ২-এর সূচক কম্পিউটার বিজ্ঞানে একটি সাধারণ ব্যাপার। বাইনারী পদ্ধতিতে লেখা হয়, দুই এর সূচক সব সময় ১০০...০০০ বা ০.০০...০০১ এ গঠনে লেখা হয়ে থাকে, যা দশমিক পদ্ধতিতে দশের সূচকের মতই।
মৌখিক উচ্চারণ, গাণিতিক অঙ্কপাতন এবং পাওয়ার অপারেটর বা ফাংশনের সমন্বয়ে কম্পিউটার প্রোগ্রামিংয়ের এক্সপ্রেশনসহ:
২ এর কয়েকটি সূচক যা ১০০০ এর চেয়ে সামান্য বড়:
আরও দেখুন আইইই ১৫৪১-২০০২।
মোশাররফ হোসেন (বীর প্রতীক)

মোশাররফ হোসেন (জন্ম: ১ জানুয়ারি, ১৯৫২ - মৃত্যু: ১৩ ডিসেম্বর, ১৯৮৯) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
মোশাররফ হোসেনের জন্ম নোয়াখালী জেলার চাটখিল উপজেলার ভীমপুর গ্রামে। তার বাবার নাম মোবারক উল্লাহ এবং মায়ের নাম আম্বিয়া খাতুন। তার স্ত্রীর নাম জাহেদা খাতুন। তাদের দুই ছেলে, এক মেয়ে।
১৯৭১ সালে কলেজের শিক্ষার্থী ছিলেন মোশাররফ হোসেন। মুজাহিদ বাহিনীর প্রশিক্ষণও নেওয়া ছিল তার। ২৫ মার্চ তিনি ঢাকা বিশ্ববিদ্যালয়ের শিক্ষক আবাসিক এলাকায় ছিলেন। পরে ঢাকা থেকে পালিয়ে নিজ এলাকায় যান। সেখানে এলাকার ছাত্র-যুবক সমন্বয়ে স্বেচ্ছাসেবক দল গঠন করে তাদের মুক্তিযুদ্ধে যোগ দেওয়ার জন্য উদ্বুদ্ধ করেন। কিছুদিন পর ভারতে গিয়ে মুক্তিবাহিনীতে যোগ দেন। প্রশিক্ষণ শেষে ২ নম্বর সেক্টরের রাজনগর সাব-সেক্টরে দুই-তিনটি গেরিলা অপারেশনে অংশ নেন। পরে তিনি মুক্তিবাহিনীর গোলন্দাজ দলে অন্তর্ভুক্ত করা হন।
মুক্তিযুদ্ধকালে মুক্তিযোদ্ধাদের পরিচালিত আক্রমণে ফায়ারিং সাপোর্ট দেওয়ার জন্য গঠিত হয়েছিল মুক্তিবাহিনীর দুটি গোলন্দাজ দল। দুটি ফিল্ড ব্যাটারির একটির নামকরণ করা হয় বঙ্গবন্ধু শেখ মুজিবুর রহমানের নামে। এর নাম ছিল ‘মুজিব ব্যাটারি’। অন্যটির নাম ছিল ‘রওশন আরা ব্যাটারি’। মুজিব ব্যাটারি নিয়মিত মুক্তিবাহিনীর ‘কে’ ফোর্সের অধীনে ছিল। তাদের কাছে ছিল ফিল্ড আর্টিলারি। মোশাররফ হোসেন ছিলেন মুক্তিবাহিনীর গোলন্দাজ দলের সদস্য। মুজিব ব্যাটারির ওপি হিসেবে তিনি শত্রু পাকিস্তান সেনাবাহিনীর গুরুত্বপূর্ণ অবস্থান পর্যবেক্ষণ করতেন। তার দেওয়া তথ্যের ভিত্তিতে আক্রমণ পরিচালিত হতো। সফলতার সঙ্গে তিনি এই দায়িত্ব পালন করেন। 
জীবনের ঝুঁকি নিয়ে দিনের বেলায় পাকিস্তান সেনাবাহিনীর অবস্থানে যান মোশাররফ হোসেন। তার বেশভূষা দেখে সেনারা সন্দেহ করতে পারেনি। গোপনে তিনি পর্যবেক্ষণ করতেন পাকিস্তানিদের প্রতিরক্ষা অবস্থান। তারপর ফিরে যেতেন নিজেদের শিবিরে। শিবিরে বসে তৈরি করতেন আক্রমণের মানচিত্র। দূরত্ব হিসাব করে তা বুঝিয়ে দিতেন দলনেতার কাছে। দুই-তিন দিন পর নির্ধারিত হয় আক্রমণের সময়। তখন আবার চলে যান পাকিস্তানি অবস্থানের কাছে। এবার অবস্থান নেন উঁচু গাছে। নির্ধারিত সময় পাকিস্তান সেনাবাহিনীর অবস্থানে শুরু হয় গোলাবর্ষণ। গাছের ওপর বসে মোশাররফ হোসেন লক্ষ করেন সেগুলো সঠিক নিশানায় পড়ছে কি না। ওয়্যারলেসের মাধ্যমে দলের কাছে নির্দেশনা দেন। তার নির্দেশনায় নিখুঁত নিশানায় গোলা পড়তে থাকে। দিশেহারা হয়ে পড়ে পাকিস্তানি সেনারা।